**ΠΡΟΚΗΡΥΞΗ ΕΚΛΟΓΩΝ**

**ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ – ΜΕ ΤΟΝ ΑΝΑΠΛΗΡΩΤΗ ΤΟΥ–**

**ΤΩΝ ΜΕΛΩΝ ΤΟΥ ΕΡΓΑΣΤΗΡΙΑΚΟΥ ΔΙΔΑΚΤΙΚΟΥ ΠΡΟΣΩΠΙΚΟΥ (Ε.ΔΙ.Π.)**

**ΣΤΗΝ ΚΟΣΜΗΤΕΙΑ ΤΗΣ ΣΧΟΛΗΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**ΜΕ ΕΤΗΣΙΑ ΘΗΤΕΙΑ ΑΠΟ 1-9-2025**

**Ο ΚΟΣΜΗΤΟΡΑΣ**

**ΤΗΣ ΣΧΟΛΗΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

Έχοντας υπόψη:

1) Τις διατάξεις του Ν. 4957/ 2022 « Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (ΦΕΚ141/21-07-2022τ.Α’).

2) Την υπ ́ αριθμ. 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι. (ΦΕΚ 5220/7-10-2022 τ. Β ́), 3) Τις διατάξεις του κεφαλαίου ΙΑ ́ «Ψηφιακή Διαφάνεια – Πρόγραμμα Διαύγεια» του N. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας(ΕΕ) 2016/2102 και της Οδηγίας (ΕΕ)2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ184/23-09-2020Α ́), 4). Τις διατάξεις του άρθρου 192 του Ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (ΦΕΚ136/03-08-2021 τ. Α ́), 5) Την υπ ́ αριθμ. 5204/11-11-2021 Απόφαση του Υπουργού Επικρατείας «Λειτουργία ψηφιακής κάλπης “ΖΕΥΣ”» (ΦΕΚ 5244/12-11-2021 τ. Β).

**ΠΡΟΚΗΡΥΣΣΕΙ**

εκλογές για την ανάδειξη εκπροσώπου, με τον/την αναπληρωτή/τρια του/της, των μελών του Εργαστηριακού Διδακτικού Προσωπικού (Ε.ΔΙ.Π.) του Πανεπιστημίου Ιωαννίνων, **στην Κοσμητεία της Σχολής**.

Ο/Η παραπάνω εκπρόσωπος εκλέγεται μαζί με τον/την αναπληρωτή/τρια του/της, μετά από ηλεκτρονική ψηφοφορία μεταξύ των μελών της οικείας κατηγορίας προσωπικού της Σχολής Οικονομικών και Διοικητικών Επιστημών, με ετήσια θητεία, από 1-9-2025.

Οι εκλογές θα διεξαχθούν με ηλεκτρονική ψηφοφορία την **Τετάρτη 18-6**-**2024 από τις 10.00 έως τις 11.30.**

Την ευθύνη διεξαγωγής της εκλογικής διαδικασίας έχει τριμελής Εφορευτική Επιτροπή, ως όργανο Διενέργειας Εκλογών (ΟΔΕ), η οποία συγκροτείται με επιμέλεια του Κοσμήτορα, τουλάχιστον δύο (2) ημέρες πριν από την ημέρα της ψηφοφορίας, **ήτοι στις 16-6-2024 ημέρα Δευτέρα** και αποτελείται από μέλη του Εργαστηριακού Διδακτικού Προσωπικού του Πανεπιστημίου Ιωαννίνων.

Δικαίωμα υποβολής υποψηφιότητας για τη θέση του εκπροσώπου έχουν όλα τα μέλη της κατηγορίας Ε.ΔΙ.Π., υπό την προϋπόθεση ότι δεν αποχωρούν από την υπηρεσία κατά τη διάρκεια της θητείας για την οποία προκηρύσσεται η θέση και δεν τελούν σε άδεια άνευ αποδοχών ή σε αναστολή καθηκόντων κατά τον χρόνο διενέργειας των εκλογών.

Οι υποψηφιότητες υποβάλλονται ηλεκτρονικά στην Κοσμητεία της Σχολής μέχρι και **την Κυριακή 25-5-2025, και ώρα 23:59 μμ** με αίτηση του ενδιαφερόμενου μέσω email (erodop@uoi.gr)και διαβιβάζονται στο ΟΔΕ.

Εφόσον προκύψει ανάγκη επαναληπτικής ψηφοφορίας, η εκλογική διαδικασία θα πραγματοποιηθεί την επόμενη μέρα, δηλαδή, **την Πέμπτη 19-6-2025 από τις 10.00 έως τις 11.30.**

Κατά τα λοιπά, αναφορικά με τον τρόπο διενέργειας των εκλογών, δηλαδή την ανακήρυξη των υποψηφίων, την ψηφοφορία, τον ορισμό αντιπροσώπου από τους υποψηφίους κλπ., εφαρμογή έχει η υπ΄ αριθμ 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών των Τμημάτων, των Τομέων και λοιπών μονομελών οργάνων των Ανωτάτων Εκπαιδευτικών Ιδρυμάτων (ΑΕΙ), των εκπροσώπων των μελών Διδακτικού Ερευνητικού Προσωπικού (ΔΕΠ), Ειδικού Εκπαιδευτικού Προσωπικού (Ε.Ε.Π), Εργαστηριακού Διδακτικού Προσωπικού (Ε.ΔΙ.Π), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα Συλλογικά όργανα των ΑΕΙ (ΦΕΚ 5220/7-10-2022 Τ.Β’).

Η παρούσα προκήρυξη θα αναρτηθεί: (α) στο πρόγραμμα ΔΙΑΥΓΕΙΑ, β) στην ιστοσελίδα του Πανεπιστημίου Ιωαννίνων και γ) στην ιστοσελίδα της Σχολής.

**Ο ΚΟΣΜΗΤΟΡΑΣ**

**ΝΙΚΟΛΑΟΣ ΜΥΛΩΝΙΔΗΣ**